钦定古今图书集成/明伦汇编/交谊典/第057卷 > 《春日宴沧洲》贝琼
## 钦定古今图书集成/明伦汇编/交谊典/第057卷 > 《春日宴沧洲》贝琼

岁在著《雍涒滩春三月一日，筠谷高士合宾客序兄弟饮于沧洲一曲》平池涌翠，高阁延青，圆景中天，繁阴四合。“微飙远激，幽芳袭人。清醥在壶，嘉肴既旅，惩蟋蟀之刺俭，美伐木之求友。终宴忘疲，迁坐复酌。鸣葭间发，协朱凤之相和；舞袖双回，翩惊鸿之欲举。呜呼！兰亭金谷，会岂能常；沧海流沙，兵犹未息。怼神仙” 之无验。宜旷达以为高。用缀新篇。以纪《雅集》。

天阔无留云，山明洗新黛。过从属休假，置酒沧洲会。
柔荑绿堪藉，杂英红尚在。累觞既不辞，秉烛还相对。
清弹促哀响，秘舞呈修态。《兰亭》今已矣，金谷徒增慨。
大化会有终，四时宁复贷。厌厌夜无归，从人讥倒载。